การเดินทาง
ร้านนี้จะอยู่บนถนนแสนสุข สามารถเดินทางเข้าซอยกสิกรแล้วตรงมาถึงแยกไฟแดงเลี้ยวขวา ร้านจะสีสันสดใสอยู่ฝั่งขวามือเห็นได้ชัดเจนค่ะ
บรรยากาศ
บรรยากาศตกแต่งอย่างสวยงาม ด้านนอกทาสีสดใส มีมุมถ่ายรูป มีไก่ให้เราไปให้อาหารด้วย
ด้านในร้านไม่ใหญ่มาก จัดโต๊ะเก้าอี้เกือบเต็มพื้นที่ สามารถมาโต๊ะใหญ่ได้แต่ควรโทรจองก่อนค่ะ เค้าจะได้จัดเตรียมพื้นที่ให้
อาหาร
ซีซาร์สลัด จานค่อนข้างเล็ก แต่รสชาติโอเค
มาตรฐานค่ะ
ไก่ทอดลาตอต้า จานเล็ก ได้ไม่กี่ชิ้นเองค่ะ ไม่ค่อยคุ้ม รสชาติโอเค
ข้าวแห้งคุณยาย อันนี้น่าจะเป็นจานที่อิ่มที่สุด เป็นข้าว กับเป็นกุ้งปลาหมึกผัดไข่
ส้มตำมะพร้าวอ่อน ตตวส้มตำอร่อยค่ะ แต่ติดเค็มไปหน่อย มีกุ้งหอย ปลาหมึก
ลาซานญ่า ชีสเยอะ แต่ทานมากๆจะเลี่ยนและติดมันไปหน่อยค่ะ
สเต็กไก่/หมูจิ้มแจ่ว อันนี้เป็นเมนูที่ชอบที่สุดค่ะ อร่อยค่ะ แต่น้ำจิ้มจะติดเค็มต้องจิ้มน้อยๆ
รวมๆอาหารก็โอเคค่ะแต่ราคาแพงเพราะจานเล็กมากและไม่อิ่มค่ะ